മലയാളി അധ്യാപികക്ക് ഇംഗ്ലീഷ് സാഹിത്യത്തില് അംഗീകാരം ബംഗളൂരു: ഗുജറാത്ത് സാഹിത്യ അക്കാദമിയും മോട്ടിവേഷനല് സ്ട്രിപ്പും ചേര്ന്ന് ഏര്പ്പെടുത്തിയ സാഹിത്യ പ്രശസ്തി പത്രത്തിന് ബംഗളൂരുവിലെ അധ്യാപികയും കവയത്രിയുമായ ശ്രീകല പി. വിജയന് അര്ഹയായി. തൃശൂര് ചൊവ്വല്ലൂര് സ്വദേശിനിയായ ശ്രീകല പി. വിജയന് ബംഗളൂരു സൗന്ദര്യ സെന്ട്രല് സ്കൂളിലെ മാത്തമാറ്റിക്സ് അധ്യാപികയാണ്. 160ലധികം രാജ്യങ്ങളില്നിന്നുള്ള എഴുത്തുകാരുടെ ഫോറമാണ് മോട്ടിവേഷനല് സ്ട്രിപ്. ഇന്ത്യയുടെ 75ാം സ്വാതന്ത്ര്യദിനത്തില് 82 രാജ്യങ്ങളില്നിന്നുള്ള 440 കവികളെയാണ് പ്രശംസാപത്രം നല്കി ആദരിച്ചത്. കവിതാപരമായ കൃത്യതയും ലോകസാഹിത്യത്തോടുള്ള സമര്പ്പണവും സാഹിത്യസംഭാവനകളുമാണ് ശ്രീകലയെ ഈ പുരസ്കാരത്തിന് അര്ഹയാക്കിയത്. ശ്രീകലയുടെ നിരവധി ഇംഗ്ലീഷ് കവിതകള് നിരവധി സാഹിത്യജേണലുകളില് ഇതിനോടകം പ്രസിദ്ധീകരിച്ചിട്ടുണ്ട്. സോള് ഇന് ഹോള് കവിത സമാഹാരവും പ്രസിദ്ധീകരിച്ചിട്ടുണ്ട്. അമോറസ് മ്യൂസിങ്സ് എന്ന പുസ്തകം അടുത്തമാസം പുറത്തിറങ്ങും. ബംഗളൂരുവില് ഐ.ടി കമ്ബനിയില് ജോലിചെയ്യുന്ന അജയ്കുമാറാണ് ഭര്ത്താവ്. അനുശ്രീ, അദ്വൈത് എന്നിവര് മക്കളാണ്.